દિલ્હી અને એનસીઆરમાં થોડીક સેકન્ડના અંતરે ભૂકંપના આંચકા અનુભવાયા હતા. ત્યારબાદ દિલ્હી મેટ્રોની અવરજવરને અસ્થાઇ રીતે અટકાવી દેવામાં આવી હતી. કલકત્તામાં પણ મેટ્રો ટ્રેનની અવર-જવર અટકાવી દેવામાં આવી હતી. થોડીવાર બાદ તેને સામાન્ય કરી દેવામાં આવી હતી. રિક્ટર સ્કેલ પર ભૂકંપની તીવ્રતા 6.8 માપવામાં આવી છે. યૂએસજીએસના આંકડા અનુસાર મ્યામારના માવલિક શહેરથી 74 કિલોમીટર દક્ષિણ પૂર્વી વિસ્તારમાં ભૂકંપનું કેન્દ્ર હતું. ભૂકંપ બાદ સમગ્ર પૂર્વોત્તર ભારતમાં મોબાઇલ નેટવર્ક પર અસર વર્તાઇ હતી. ભૂકંપ બાદ મણિપુરની રાજધાની ઇંફાલમાં લોડશેડિંગના લીધે લાઇટો જતી રહી હતી. તો બીજી તરફ એક પોલીસચોકી ધરાશય થઇ ગઇ હતી.